

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PASTATO SUTEIKIMO PANAUDOS TEISE PLUNGĖS RAJONO STALGĖNŲ SENIŪNIJOS ŠEIMŲ BENDRUOMENEI „GIJA“**

2023 m. lapkričio 30 d. Nr. T1-300

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ 28.3, 29.4 ir 29.7 papunkčiais bei atsižvelgdama į Plungės rajono Stalgėnų seniūnijos šeimų bendruomenės „Gija“ 2023 m. lapkričio 3 d. raštą Nr. AG-6843, Plungės rajono savivaldybės taryba nusprendžia:

1. Suteikti panaudos teise Plungės rajono Stalgėnų seniūnijos šeimų bendruomenei „Gija“ nuo 2023 m. gruodžio 1 d. iki 2029 m. liepos 1 d., bet ne ilgiau kaip iki objekto privatizavimo pradžios, Plungės rajono savivaldybei nuosavybės teise priklausantį ir Plungės rajono savivaldybės administracijos patikėjimo teise valdomą pastatą – Sandėlį (registro Nr. 44/718258, unikalus Nr. 6896-2010-1047, pažymėjimas plane 5I1p, užstatytas plotas 17 kv. m), esantį Mokyklos g. 1, Stalgėnų k., Plungės r. sav., įsigijimo vertė – 298,02 Eur, likutinė vertė 2023 m. lapkričio 30 d. – 204,03 Eur, finansavimo šaltinis - Savivaldybės biudžeto lėšos, bendruomenės įstatuose numatytai veiklai vykdyti ir teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, bei tenkinti gyvenamosios vietovės bendruomenės viešuosius poreikius.

Savivaldybės meras Audrius Klišonis