

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. lapkričio 30 d. Nr. T1-305

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu bei atsižvelgdama į Šiaulių apskrities Povilo Višinskio viešosios bibliotekos 2023 m. spalio 31 d. raštą Nr. S9-250 „Dėl turto perdavimo“, Plungės rajono savivaldybės taryba n u s p r e n d ž i a:

1. Sutikti perimti Plungės rajono savivaldybės nuosavybėn savarankiškosioms savivaldybės funkcijoms (gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra)) įgyvendinti valstybei nuosavybės teise priklausantį ir šiuo metu Šiaulių apskrities Povilo Višinskio viešosios bibliotekos patikėjimo teise valdomą turtą.

**Ilgalaikis materialusis turtas:**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  N r. | Perduodamo turto pavadinimas | Inventorinis Nr. | Kiekis,  vnt. | Vieneto įsigijo vertė, Eur | Vieneto likutinė vertė, Eur | Finansavimo šaltinis | Balansinė  sąskaita |
| 1. | Paštomatas  RAL7038 | IT-001530 | 1 | 3 993,00 | 3 993,00 | Valstybės biudžeto lėšos | 1205404 (Kitos mašinos ir įrengimai) |

2. Perėmus sprendimo 1 punkte nurodytą turtą ir įtraukus į Savivaldybės administracijos turto apskaitą, perduoti jį valdyti, naudoti ir disponuoti juo patikėjimo teise Plungės rajono savivaldybės viešajai bibliotekai.

3. Nustatyti, kad sprendimo 1 punkte nurodytas turtas privalo būti naudojamas tik Plungės rajono savivaldybės viešosios bibliotekos veiklai, plėtojant gyventojų bendrosios kultūros ugdymą ir etnokultūros puoselėjimą.

4. Įgalioti:

4.1. Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti sprendimo 1 punkte nurodyto turto priėmimo ir perdavimo aktus;

4.2. Plungės rajono savivaldybės merą, o jo nesant – jį pavaduojantį asmenį bei Plungės rajono savivaldybės viešosios bibliotekos vadovą pasirašyti sprendimo 2 punkte nurodyto turto, perduodamo valdyti ir disponuoti patikėjimo teise, perdavimo ir priėmimo aktus.

Savivaldybės meras Audrius Klišonis